CELEX: 32010D0755
Language: mt
Date: 2010-12-06 00:00:00
Title: 2010/755/CFSP: Deċiżjoni tal-Kunsill 2010/755/PESK tas- 6 ta’ Diċembru 2010 li temenda d-Deċiżjoni 2009/906/PESK dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (BiH)

7.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 320/10
            
         DEĊIŻJONI TAL-KUNSILL 2010/755/PESK
   tas-6 ta’ Diċembru 2010
   li temenda d-Deċiżjoni 2009/906/PESK dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (BiH)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28 u l-Artikolu 43(2) tiegħu,
   Billi:
   
               (1)
            
            
               Fit-8 ta’ Diċembru 2009, il-Kunsill adotta d-Deċiżjoni 2009/906/PESK dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (1). Dik id-Deċiżjoni tal-Kunsill tiskadi fil-31 ta’ Diċembru 2011.
            
         
               (2)
            
            
               Il-EUPM qiegħda titmexxa fil-kuntest ta’ sitwazzjoni li tista’ tiddeterjora u tista’ tkun ta’ dannu għall-objettivi tal-politika estera u ta’ sigurtà komuni kif imniżżel fl-Artikolu 21 tat-Trattat.
            
         
               (3)
            
            
               Wara d-dħul fis-seħħ tat-Tratt ta’ Lisbona il-Kumitat Politiku u ta’ Sigurtà (KPS) għandu jeżerċita l-kontroll politiku u d-direzzjoni strateġika tal-Missjonijiet tal-Pulizija tal-Unjoni Ewropea taħt ir-responsabbilità tal-Kunsill u tar-Rappreżentant Għoli tal-Unjoni għall-Affarijiet Barranin u s-Sigurtà (RGħ).
            
         
               (4)
            
            
               Id-Deċiżjoni 2009/906/PESK għandha tiġi emendata biex tipprevedi ammont ta’ referenza finanzjarja li jkopri n-nefqa tal-EUPM għall-perijodu mill-1 ta’ Jannar sal-31 ta’ Diċembru 2011,
            
         ADOTTA DIN ID-DEĊIŻJONI:
   Artikolu 1
   Id-Deċiżjoni 2009/906/PESK hija b’dan emendata kif ġej:
   
               (1)
            
            
               l-Artikolu 9(2) huwa sostitwit b’dan li ġej:
               “2.   Taħt ir-responsabbiltà tal-Kunsill u tar-RGħ, il-KPS għandu jeżerċita l-kontroll politiku u d-direzzjoni strateġika tal-EUPM.”;
            
         
               (2)
            
            
               fl-Artikolu 10(1) l-ewwel sentenza hija sostitwita b’dan li ġej:
               “1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-EUPM.”;
            
         
               (3)
            
            
               is-subparagrafu li ġej għandu jiżdied mal-Artikolu 12(1):
               “L-ammont ta’ referenza finanzjarja maħsub biex ikopri n-nefqa tal-EUPM għall-perijodu mill-1 ta’ Jannar sal-31 ta’ Diċembru 2011 għandu jkun EUR 17 600 000.”.
            
         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, is-6 ta’ Diċembru 2010.
      
         
            Għall-Kunsill
         
         
            Il-President
         
         J. MILQUET
      
   
   
      (1)  ĠU L 322, 9.12.2009, p. 22.